د افغانی سرې میاشتې ټولنې سوېل ختیځ ساحوی زون اړوند غزنی ولایتی څانګې ریاست کې د یادې ټولنې ځانګړې اونۍ د یو لړ مراسمو په ترڅ کې ولمانځل شوه: نن سه شنبه د روان ۱۴۴۶ سپوږمیز کال د ربیع الثانی میاشتې ۱۲ مه نېټه، د افغانی سرې میاشتې سوېل ختیځ ساحوی زون اړوند غزنی ولایتی څانګې ریاست کې د (مهربانۍ او سخاوت لاسونه مه لنډوئ) تر شعار او اسلامی امارت په ملاتړیز پیغام د یو شمېر ریاستونو د استازو، کلانترانو قومی مشرانو، ځوانانو او رسنیو په شتون کې د یادې ټولنې ځانګړې اونۍ د یو لړ مراسمو په ترڅ کې ولمانځل شوه. لمانځغونډه د الهی کلام په مبارکو آیاتونو پیل شوه. ورپسې د یادې څانګې رئیس ښاغلی مولوی عبدالقدوس "عمر" د ناستې ګډونوالو ته د ښه راغلاست وینا ترڅنګ د ځانګړې اونۍ په ارزښت او اهمیت خبرې وکړې او ګډونوالو ته یې د ځانګړې اونۍ په پار د افغانی سرې میاشتې ټولنې د عمومی رئیس صاحب پیغام هم واو راوه. د یادې غونډې په جریان کې د اړوند ولایت د اطلاعاتو او کلتور رئیس ښاغلی مولوی حمدالله "نثار" د رئیس الووزرا د ملاتړی پیغام د لوستلو وروسته عالمانه وینا وکړه او په خلکو یې غږ وکړ تر څو د افغانی سرې میاشتې سره له دې لارې مرسته او کومک وکړی. غونډه کې د امربالمعروف او نهی عن المنکر ریاست، پوهنې ریاست او دینی علماوو د خپلو عالمانه ویناوو په ترڅ کې په ټولو دولتی، غیرې دولتې ادارو، ملی تجارانو محصیلینو او ولسی خلکو غږ وکړ، چې هېڅ ډول مرستې او همکارۍ له یادې ټولنې ونه سپموی. د یادې لمانځغونډې په وروستیو کی د غزنی ولایت د والی صیب او امنیه قومندان په شمول د غزنی ولایتی څانګې ریاست هغه کارکوونکی او رضاکاران چې تېر کال یې د ځانګړې اونۍ پر مهال د اعانې راټولولو په برخه کې پوره هڅه کړې وه، د ستاینلیکونو په ورکړې وستایل شول. ناسته د دعایه کلام په ویلو سره پای ته ورسېده.